ORDE do 21 de maio de 2007 pola que se resolve a convocatoria de bolsas para o fomento da actualización e innovación docente e da converxencia no Espazo Europeo de Educación Superior para o profesorado das universidades do sistema universitario de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/06/2007

Pola Orde do 28 de febreiro de 2007 (DOG do 8 de marzo) convocáronse bolsas para o fomento da actualización e innovación docente e da converxencia no Espazo Europeo de Educación Superior para o profesorado das universidades do sistema universitario de Galicia.
Na súa virtude, de acordo co establecido nas bases da convocatoria, e atendendo o informe-proposta elevado pola comisión avaliadora, a través da  Dirección Xeral de Ordenación e Calidade do Sistema Universitario de Galicia, esta consellería
RESOLVE:
Primeiro.-Concederlle unha bolsa ao profesorado das universidades do sistema universitario de Galicia que, cumprindo os requisitos establecidos na orde de convocatoria, se relacionan a continuación:
Segundo.-Non se publica relación de suplentes por non darse esta situación.
Terceiro.-En cumprimento do artigo 9º da orde de convocatoria, as solicitudes non incluídas na resolución de concesión entenderanse denegadas ou desestimadas e publicaranse na páxina web da Consellería de Educación e Ordenación Universitaria, coa indicación expresa dos motivos de denegación, de conformidade co artigo 54 da Lei 30/1992, do 26 de novembro, de réxime xurídico das administracións públicas e do procedemento administrativo común.
Cuarto.-No prazo de 10 días naturais desde o remate da actividade ou desde a publicación da resolución de concesión, no caso de realizarse a actividade antes da súa publicación, os/as beneficiarios/as deberán presentar a documentación xustificativa que se indica no artigo 11º da convocatoria.
Quinto.-As bolsas concedidas faranse efectivas mediante libramento único e directo aos beneficiarios tras a xustificación do cumprimento da estadía e demais condicións establecidas na orde de convocatoria.
Sexto.-O incumprimento por parte dos beneficiarios de calquera das bases establecidas na orde da convocatoria, suporá a perda do dereito a percibir a subvención concedida.
Sétimo.-Contra esta resolución, que esgota a vía administrativa, os interesados poderán interpoñer recurso potestativo de reposición ante a conselleira de Educación e Ordenación Universitaria no prazo dun mes a partir do día seguinte ao da publicación da resolución no DOG, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses perante a Sala do Contencioso-Administrativo do Tribunal Superior de Xustiza de Galicia, de conformidade co artigo 20 da Lei 29/1998, do 13 de xullo, reguladora da xurisdición contencioso-administrativa.
Disposición derradeira
Esta orde entrará en vigor o día seguinte ao súa publicación no Diario Oficial de Galicia.
Santiago de Compostela, 21 de maio de 2007.
Laura Sánchez Piñón
Conselleira de Educación e Ordenación Universitaria